钦定古今图书集成/历象汇编/历法典/第074卷 > 章俊卿考索 > 卦候论
## 钦定古今图书集成/历象汇编/历法典/第074卷 > 章俊卿考索 > 卦候论

七十二候，一年二十四气。一气有三候，初、中、末是也。
立春，正月节也，东风解冻，蛰虫始振，鱼上冰，此立春
之节，气之三候也。雨水，正月中也，獭祭鱼，鸿雁来，草
木萌动，此雨水中气之三候也。周二十四气，则七十
二候备矣。一行曰：“卦候。”七十二候，原乎《周公时训》。〈书名〉
“《月令》虽颇有增益，然先后之次第则同。自魏以来，始
载于历，皆依《易轨》所传，不合经义，今改从古。”昔一行
讥李淳风专用《吕氏春秋》，今也有取乎《月令》七十二
候之说，而分配以七十二卦，则《月令》未可全非也。卦
止于六十四，而坎、离、震、兑居四正宫，分主四时。此四
卦每卦六爻，四六二十四，每爻当一气，故此四卦分
主四时，而不专主于一候也。其馀六十卦，则五卦生。
六候者，中气之末，节气之初，共一卦主之，其馀四候，
各一卦也。如中气初候卦为公，中候卦为“辟”，末候卦
为“侯。”至于节气初候卦亦为侯，中候卦为大夫，末候
卦则为卿也。五卦主六候，六十卦主七十二候也。夫
坎离震兑且不专主于一候，而乾坤二卦何以各主
一候邪？盖六十卦之中，所谓辟者，君也。若主十二月
中炁也，子复丑临寅泰卯大壮、辰夬巳干、午姤未遁
申否、酉观、戌剥亥坤。此十二卦主十二月中炁，故干
坤居巳亥之位也。以十二卦分配十二月，《孟氏章句》
也。干六爻俱为阳，一阳生于子而极于巳，为六阳，故
乾居巳位。《坤》六爻俱为阴，一阴生于午而极于亥，为
六阴，故坤居亥位也。一阳生为复，二阳生为临，三阳
为泰，四阳为大壮，五阳为夬，六阳为乾。《干》之所生，凡
五卦也。一阴生为姤，二阴生为遁，三阴为否，四阴为
观，五阴为剥，六阴为坤。坤之所生，凡五卦也。乾坤虽
分主乎一候，而十二中炁皆乾坤之所生也。不特此
也，六“十卦可以配七十二候，一卦六爻当一日，六六
三十六”，以之分配三百六十日可也。京房推六十四
卦直日，悉是道也。